BattleShips
Internet:	www.everlong.co.uk

Hvis du har brug for at slappe af uden at skrue for meget op for hjerneaktiviteten, så har du her et godt bud på tidsfordriv.

Når spillet er installeret, åbner du det via genvejen Shortcut to BattleShips på skrivebordet. Straks ser du spillepladen. 
Kom i gang ved at klikke på New game. Din spilleplade er nederst, og computerens er øverst. Nu skal du placere dine skibe. Klik på et skib, og klik der, hvor du vil have stævnen. Du kan dreje skibet ved at klikke på skibet med højre musetast. Når du er klar, klikker du på Ready og derefter på OK. Du skal lave det første træk. Klik et sted på den øverste plade. Et rødt kryds betyder, at du ramte forbi. En flamme betyder, at du ramte rigtigt, og dødningehoveder angiver, at skibet er sænket.

I menuen Options kan du i Sound slå lyden fra og til, og i Board style kan du vælge imellem tre slags udseender til din spilleplade. Til de små kan du bruge Pokemon.

Via menuen Multiplayer kan du spille mod dine venner over internettet. I Join Game kobler du dig på et spil, og i Create Game opretter du et spil. I feltet Name skriver du dit spillernavn, og i feltet Select connection skal du vælge, hvilken type internetforbindelse du har. Husk, at du skal kende IP-adressen, på den spiller, du vil spille imod. Den indtaster du i vinduet Locate session.